21.4.2022
RO
Jurnalul Oficial al Uniunii Europene
C 167 A/9
ANEXA I ATRIBUȚII TIPICE
Atribuții comune tuturor instituțiilor Asistenții lingviști vor trebui să efectueze, într-un mediu multilingv, sarcini variate printre care se pot număra: 1.
Asistență pentru lingviști, traducători și/sau juriști lingviști în activitatea de traducere, de revizie și de finalizare, inclusiv pentru traducerile deosebit de importante/sensibile: pregătirea documentelor în limba echipei, efectuarea de căutări terminologice, prelucrarea prealabilă și ulterioară a textelor pentru a le alinia la standardele formale, tehnice și de calitate a formatului. 2.
Îndeplinirea atribuțiilor prin utilizarea instrumentelor de traducere, a software-ului de prelucrare a textelor, a instrumentelor CAT (Computer Assisted Translation), a aplicațiilor de birou și al altor instrumente informatice. 3.
Acordarea de sprijin lingviștilor, traducătorilor și/sau juriștilor-lingviști în ceea ce privește utilizarea instrumentelor informatice. 4.
Acordarea de sprijin în ceea ce privește instruirea practică și formarea internă la nivelul unității, integrarea noilor colegi și dezvoltarea și testarea instrumentelor informatice. 5.
Asigurarea gestionării documentelor: tratarea cererilor primite telefonic și prin e-mail, gestionarea și prelucrarea cererilor de traducere, urmărirea și arhivarea documentelor și a corespondenței, transmiterea informațiilor și a documentației către traducătorii externi independenți, stabilirea de contacte cu clienții interni și externi etc. 6.
Gestionarea informațiilor lingvistice și a documentației: efectuarea de căutări pentru documente juridice și alte documente de referință, titluri, texte și/sau modele în bazele de date; încărcarea documentelor în baze de date, servere și site-uri web; întreținerea resurselor lingvistice și documentare, alimentarea și actualizarea memoriilor de traducere; gestionarea corespondenței cu experții naționali, stabilirea de contacte cu bibliotecile și partenerii externi; căutarea, compilarea și difuzarea informațiilor. 7.
Actualizarea memoriilor de traducere tematice în cooperare cu traducătorii sau cu juriștii-lingviști: gestionarea segmentelor în EURAMIS (memoria centrală de traducere), corectarea aliniamentelor brute etc.
Atribuții suplimentare la Consiliul UE În cadrul Consiliului, atribuțiile asistenților lingviști pot include, în plus, următoarele: 1.
Revizuirea textelor în limba 1 prin compararea conținutului lor cu documentele originale redactate într-o altă limbă cunoscută de asistent sau prin acordarea de asistență în acest sens, după caz. 2.
Acordarea de asistență președintelui Grupului de lucru pentru experți juriști-lingviști al Consiliului cu privire la consolidarea observațiilor din partea statelor membre ale UE și consemnarea celor discutate în timpul reuniunii grupului de lucru. 3.
Furnizarea de asistență legată de conținut, organizațională și tehnică pentru juriștii-lingviști prin pregătirea și efectuarea unei revizuiri prealabile a actelor legislative în limba echipei prin utilizarea modelului realizat în limba negocierii de către juriștii-lingviști responsabili cu documentul.
Sfârșitul ANEXEI I, faceți clic aici pentru a reveni la textul principal.